Source: https://www.scribd.com/doc/217297951/Datova-schranka-pre-ob%C4%8Dianske-zdru%C5%BEenie
Timestamp: 2016-10-01 18:13:40+00:00
Document Index: 17317034

Matched Legal Cases: ['§ 3', '§ 2', '§ 12', '§ 6', '§ 16', 'súd ', 'súd ', 'súd ', '§ 12', '§ 60', '§ 33', '§ 13', '§ 12', '§ 60', 'súd ']

BrowseBrowseInterestsBiography & MemoirBusiness & LeadershipFiction & LiteraturePolitics & EconomyHealth & WellnessSociety & CultureHappiness & Self-HelpMystery, Thriller & CrimeHistoryYoung AdultBrowse byBooksAudiobooksComicsSheet MusicBrowse allUploadSign inJoinBooksAudiobooksComicsSheet MusicDátová schránka pre občianske združenieUploaded by Adam Valček1.3K viewsDownloadEmbedDescription: Sťažnosť pre Úrad vlády SR, ktorú musí občianske združenie podať, aby jej bola zriadená elektronická schránka podľa zákona o e-Governmente na webe Slovensko.sk a zároveň, aby členom štatutárneho or...See MoreSťažnosť pre Úrad vlády SR, ktorú musí občianske združenie podať, aby jej bola zriadená elektronická schránka podľa zákona o e-Governmente na webe Slovensko.sk a zároveň, aby členom štatutárneho orgánu občianskeho združenia boli udelené prístupové oprávnenia do dátovej schránky. Na prístup do dátovej schránky, po udelení oprávnení zo strany Úradu vlády SR, je potrebný elektronický občiansky preukaz /eID/.Copyright: © All Rights ReservedDownload as PDF, TXT or read online from ScribdFlag for inappropriate content[Názov, sídlo a identifikačné údaje občianskeho združenia]
Úrad vlády Slovenskej republiky Námestie slobody č. 1 SK-813 70 Bratislava podatelna@vlada.gov.sk
S Ť A Ž N O S Ť 1) vo veci nevytvorenia schránky podľa zákona č. 305/2013 Z. z. V súlade s § 3 ods. 1 písm. b) zákona č. 9/2010 Z. z. o sťažnostiach (ďalej len „zákon o sťažnostiach“) podávam sťažnosť na nečinnosť Úradu vlády Slovenskej republiky (SR) vo veci zriadenia elektronickej schránky podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (ďalej len „zákon o e-Governmente“) pre právnickú osobu – občianske združenia: [Názov, sídlo občianskeho združenia, číslo registrácie a identifikačné číslo organizácie]; a pridelenia oprávnení na prístup do elektronickej schránky pre fyzickú osobu – funkcionára, ktorý je oprávnený konať v mene občianskeho združenia. I. Občianske združenie je podľa § 2 ods. 3 zákona č. 83/1990 Zb. o združovaní občanov (ďalej len „zákon o združovaní občanov“) právnickou osobou a Úrad vlády SR je povinný podľa § 12 ods. 4 písm. a) zákona o e-Governmente zriadiť elektronickú schránku právnickej osobe „bezodkladne po tom, ako sa dozvie o [jej] vzniku.“ [Názov občianskeho združenia] vzniklo podľa § 6 ods. 1 zákona o združovaní občanov registráciou Ministerstvom vnútra SR [Dátum registrácie občianskeho združenia], kedy bolo Ministerstvom vnútra SR registrované pod číslom [Registračné číslo občianskeho združenia]. Úrad vlády SR ani k dátumu podania tejto sťažnosti nevytvoril elektronickú schránku pre [Názov združenia], resp. nepridelil prístupové oprávnenia do tejto elektronickej schránky pre funkcionára, ktorý je oprávnený konať v mene [Názov združenia]. Úrad vlády SR tým porušil zákon o e-Governmente, pričom odstránenie tohto nedostatku je v pôsobnosti Úradu vlády SR. II. Podľa § 16 ods. 1 tretej vety zákona o e-Governmente bolo Ministerstvo vnútra SR povinné bezodkladne po registrácii občianskeho združenia informovať Úrad vlády SR o dátume registrácie, identifikátore registrovaného združenia a identifikátore osoby oprávnenej konať za združenie. Na účely plnenia povinností podľa predchádzajúcej vety uzavrel Úrad vlády SR, resp. Národná agentúra pre sieťové a elektronické služby (ďalej len „NASES“) 11. decembra 2013 Rámcovú dohodu o spolupráci pri poskytovaní údajov z informačných systémov Ministerstva vnútra SR s Ministerstvom vnútra SR, pričom podľa
následne uzatvorenej Vykonávacej dohody z 12. decembra 2013 získal Úrad vlády SR, resp. NASES oprávnenie na dávkové sťahovanie údajov z Registrov, evidencií a zoznamov Ministerstva vnútra SR (ďalej tiež „REZ“), ktorých súčasťou je evidencia občianskych združení, register nadácií a ďalšie evidencie, registre a zoznamy v registrovej pôsobnosti Ministerstva vnútra SR. Zo Špecifikácie rozhrania pre sťahovanie dávok z informačného systému REZ a Registra politických strán (príloha č. 1b k Vykonávacej dohode z 12. decembra 2013) vyplýva, že súčasťou evidencie občianskych združení a násl. súčasťou dátovej dávky automaticky sťahovanej Úradom vlády SR, resp. NASES na účely o. i. zriadenia elektronických schránok, sú údaje o občianskom združení samotnom (vznik, názov, adresa a pod.), avšak vo vzťahu k osobám oprávneným konať v mene združenia sú predmetom evidencie a násl. súčasťou dátovej dávky len identifikačné údaje o likvidátorovi občianskeho združenia. III. Pojem bez zbytočného odkladu je pojmom neurčitým, ktorý nemá v právnom poriadku Slovenskej republiky legálnu definíciu. Najvyšší súd SR v uznesení sp. zn. 5Tdo/32/2012 z 28. júla 2012 rozhodol, že „pod pojmom bez zbytočného odkladu (bezodkladne) treba rozumieť lehotu spravidla pár dní (maximálne 5 až 7 dní), no určite nie mesiac.“ Tento pojem by sa mal vykladať podľa objektívnych možností splnenia stanovenej povinnosti, hoci Najvyšší súd SR v rozsudku sp. zn. 4Obdo/32/2007 z 29. apríla 2008 rozhodol, že „pod pojmom ‚bez zbytočného odkladu‘ je potrebné rozumieť rozhodne kratší časový úsek, čo vplýva z gramatického výkladu tohto slovného spojenia, pričom lehotu 31 dní nesporne nemožno vykladať za lehotu bez zbytočného odkladu.“ Ústavný súd Českej republiky vo svojom náleze sp. zn. IV. ÚS 314/05 z 15. augusta 2005 uvádza presnejšie, že pojem bez zbytočného odkladu je potrebné vykladať vždy s ohľadom na okolnosti konkrétneho prípadu, je potrebné vždy skúmať, či povinný bezodkladne využil všetky možnosti na splnenie svojej povinnosti, pripadne, aké skutočnosti mu v splnení bránili. Pokiaľ by teda Úrad vlády SR skutočne nevytvoril elektronickú schránku pre [Názov združenia] ani troch týždňov odo dňa vzniku združenia2), vzhľadom na citovanú judikatúru je potrebné takéto meškanie so splnením povinnosti považovať za porušenie zákona, pretože Úrad vlády SR má dostupné všetky potrebné informácie, získava ich automatizovaným spôsobom a teda objektívne mu nič nebráni v tom, aby elektronickú schránku pre [Názov združenia] vytvoril. Zatiaľ nemožno s určitosťou konštatovať, že Úrad vlády SR nevytvoril pre [Názov združenia] elektronickú schránku, nakoľko z postavenia [Názov funkcie štatutárneho orgánu, napr. riaditeľ, predseda a pod.] [Názov združenia] si žiadnym spôsobom neviem overiť skutočnosť, či elektronická schránka bola/nebola vytvorená. Úrad vlády SR mi totiž do dnešného dňa nepridelil prístupové oprávnenia do elektronickej schránky [Názov združenia], hoci by aj táto elektronická schránka vytvorená bola. Uvedený stav považujem za porušenie zákona o eGovernmente, pričom orgánom príslušným na odstránenie tohto protiprávneho stavu je Úrad vlády SR, resp. NASES.
IV. Zároveň je potrebné konštatovať, že Úrad vlády SR, resp. NASES objektívne nie je schopný plniť svoju povinnosť uloženú § 12 ods. 4 písm. a) a násl. zákona o e-Governmente (prinajmenšom) vo vzťahu k občianskym združeniam. Zákon o združovaní občanov totiž neukladá občianskym združeniam, resp. ich orgánom povinnosť registrovať na Ministerstve vnútra SR funkcionárov, ktorí sú oprávnení konať v mene združenia. Z tohto dôvodu, ako potvrdzuje aj Špecifikácie rozhrania pre sťahovanie dávok z informačného systému REZ a Registra politických strán (príloha č. 1b k Vykonávacej dohode z 12. decembra 2013), nie sú súčasťou evidencie občianskych združení Ministerstva vnútra SR identifikačné údaje funkcionárov, ktorí sú oprávnení konať v mene združenia (štatutárov). Právny stav je teda zásadne odlišný od úpravy obchodných spoločností a tiež od niektorých foriem pôsobiacich v treťom sektore (napr. nadácie majú povinnosť nahlasovať svojho správcu, ktorý je jej štatutárom, a teda súčasťou dátovej dávky z REZ Ministerstva vnútra SR sú aj identifikačné údaje správcu nadácie). Tento stav, kedy Úrad vlády SR, resp. NASES objektívne nie je schopný plniť zákonom uložené povinnosť je potrebné urýchlene odstrániť, nakoľko aktivácia elektronických schránok na doručovania je pre právnické osoby (vrátane občianskych združení) po uplynutí prechodného obdobia podľa § 60 zákona o e-Governmente povinná. Pokiaľ by sa dovtedy zákonná úprava neupravila do podoby, v ktorej Úrad vlády SR, resp. NASES získa z oficiálnej evidencie identifikačné údaje o funkcionároch, ktorí sú oprávnení konať v mene občianskeho združenia, budú občianske združenia vystavené riziku, že do zriadenej elektronickej schránky im príde úradné rozhodnutia, ktoré si objektívne nebudú môcť prevziať (za predpokladu, že Úrad vlády SR je schopný elektronickú schránku združenia vytvoriť, avšak nie je schopný priradiť prístupové práva správnej fyzickej osobe) a hoci na vyriešenie tejto situácie zákona o e-Governmente pozná inštitúty (§ 33), je v záujme orgánov verejnej moci ich vzniku predchádzať. Zdôrazňujem pritom, že tento problém sa dotýka nezanedbateľného množstva právnických osôb, nakoľko k 1. aprílu 2014 bolo podľa údajov Ministerstva vnútra SR registrovaných 46 909 občianskych združení, z ktorých bolo aktívnych 41 797 združení. V. Vzhľadom vyššie uvedené sa podľa zákona o sťažnostiach domáham, aby I. Úrad vlády SR, resp. NASES v y t v o r i l elektronickú schránku podľa zákona o e-Governmente pre občianske združenie – [Názov, sídlo občianskeho združenia, číslo registrácie a identifikačné číslo organizácie]; Úrad vlády, resp. NASES p r i d e l i l mojej osobe prístupové oprávnenia v súlade s § 13 ods. 4 písm. c) zákona o e-Governmente do elektronickej schránky [Názov združenia].
______________________ [Meno a priezvisko štatutára združenia, názov funkcie štatutára]
Hoci toto podanie na prvý pohľad pôsobí skôr ako žiadosť o zriadenie schránky, ide o sťažnosť, pretože zákon č. 305/2013 Z. z. o e-Governmente nepozná inštitút žiadosti o zriadenie e-schránky, ktorú by bola oprávnená podať právnická osoba – občianske združenie. Na žiadosť je totiž možné zriadiť eschránku len pre subjekt medzinárodného práva, právnickú osobu/fyzickú osobu so sídlom/bydliskom mimo územia SR (§ 12 ods. 4 písm. d) zák ona 305/2013 Z. z.). Nápad, aby sa problém nezriadenia e-schránky pre občianske združenie riešil až do prijatie príslušnej legislatívy sťažnosťou, mi odporučila samotná Národná agentúre pre sieťové a elektronické služby. Sťažnosť je možné podať papierovo, ale ja som ju skúsil podať prostredníctvom svojej osobnej elektronickej schránky na Slovensko.sk prostredníctvom podania služby Všeobecnej agendy (cez Lokátor služieb treba nájsť Úrad vlády SR a otvoriť si službu „Všeobecná agenda“). Služba je prístupné len pre držiteľov elektronického občianskeho preukazu /eID/, podanie treba na webe Slovensko.sk podpísať zaručeným elektronickým podpisom, inak je sťažnosť neplatná (!). K sťažnosti, či už papierovej alebo elektronickej, je potrebné priložiť kópiu stanov, potvrdenie o pridelenie IČO a rozhodnutie/zápisnicu príslušného orgánu občianskeho združenia, ktorého predmetom je menovanie štatutára/ov (musia tam byť uvedené presné identifikačné údaje štatutára, najmä jeho rodné číslo, adresa a pod.). Pokiaľ robíte podanie elektronicky cez Slovensko.sk, oskenované dokumenty musia byť v dostatočnej kvalite na to, aby bolo možné rozpoznať farby (to, že je pečiatka pečiatkou a pod.), pozor ale na limit elektronickej správy. Pri výpočte meškanie so zriadením schránky pre občianske združenie sa postupuje dvojako. Úrad vlády bol povinný zriadiť elektronickú schránku pre občianske združenia, ktoré boli registrované k 1. novembru 2013 (alebo pred týmto dátumom), najneskôr o tri mesiace neskôr (§ 60 ods. 9 zákona o e-Governmente), teda najneskôr k 1. februáru 2014. Takéto občianske združenie preto v tejto časti uvádza údaj „ani k 1. februáru 2014.“ Občianske združenia, ktoré vznikli po 1. novembri 2013 musia vypočítať meškanie v týždňoch, mesiacoch, resp. dňoch (podľa toho, čo je účelnejšie) odo dňa ich registrácie Ministerstvo vnútra SR.
V prípade otázok ma zastihnete na e-mailoch adam@valcek.sk alebo adam@propublica.sk.
More from Adam ValčekVäzba „teroristu z kúpaliska“Potvrdenie CDCP o prevode akciíČiastočný výpis z účtu R. KaliňákaPotvrdenie o prevode pre R. KaliňákaPoskytnutie úveru 500.000 EUR pre R. KaliňákaAnalýza príspevku Gorila po rokochÚstavný súd o kauze Gorila (2015)Letter PM LuxembourgList of Prior Actions - Version of 26 JunePotvrdenie plánu spol. Váhostav-SKRozsah IPO Slovak TelekomuPodnet na preverenie priznania P. PavlisaStanovisko ku kauze Port ServiceAko vyplnit tlacivo na dan z mot. vozidielZapisnicu o zniceni Gorily sud nemaDohoda Tiposu s LemikonomPlatnost dohody s Lemikonom (uzn.)Fleecing Uncle SamO novinarskych otazkach a infozakoneOperatori musia spristupnit, co o nas vediaStanovisko Microsoft SK k prevodom OEM licenciíStanovy vydavatelstva Petit PressStanovisko Štefana Hríba List EK pre ÍrskoV3 Media Holdings (vypis z OR)Závery samitu EÚ 30. augusta 2014MHSR - Privatizacia SE, a. s. Tlačová správa MIRA TowercomSchvalenie dotacie pre DusloNavrh SISTop Nonfiction on ScribdThe InnovatorsThe Emperor of All MaladiesHard ChoicesJohn AdamsThis Changes EverythingThe PrizeGrand PursuitTeam of RivalsRise of ISISA Heartbreaking Work Of Staggering GeniusSteve JobsAngela's AshesHow To Win Friends and Influence PeopleSapiensElon MuskYes PleaseDevil in the GroveTime to Get ToughThe World Is Flat 3.0The New Confessions of an Economic Hit ManA People's History of the United StatesThe Hard Thing About Hard ThingsSmart People Should Build ThingsBad FeministTop Fiction on ScribdThe Light Between OceansBrooklynThe Rosie ProjectThe First Bad ManThe FlamethrowersA Man Called OveThe MasterThe Blazing WorldWe Are Not OurselvesThe Perks of Being a WallflowerThe Kitchen HouseMy Sister's KeeperLittle BeeThe WifeOrdinary GraceGood in BedThe Constant GardenerExtremely Loud and Incredibly CloseThe Silver Linings PlaybookLife of PiThe Love Affairs of Nathaniel P.Bel CantoLovers at the Chameleon Club, Paris 1932The WallcreeperThe Bonfire of the VanitiesThe Cider House RulesWolf HallInterpreter of MaladiesA Prayer for Owen MeanyThe Art of Racing in the Rain